b'\n_START_ARTICLE_\nAllan Shields\n_START_SECTION_\nKariera\n_START_PARAGRAPH_\nShields je za\xc4\x8del svojo kariero v \xc4\x8dlanskem amaterskem mo\xc5\xa1tvu Ottawa Montagnards. \xc5\xbde sredi svoje prve sezone je kot prost igralec prestopil v ligo NHL k mo\xc5\xa1tvu Ottawa Hockey Club. Po treh sezonah v Ottawi so ga zamenjali v mo\xc5\xa1tvo Philadelphia Quakers. Pri Quakersih je ostal le eno sezono, nato so ga na razpr\xc5\xa1itvenem naboru izbrali v mo\xc5\xa1tvu New York Americans. Tudi tam je ostal le eno sezono, saj se je po koncu le-te vrnil v Ottawo._NEWLINE_Za sezono 1934/35 so ga zamenjali v mo\xc5\xa1tvo Montreal Maroons, s katerim je nato osvojil Stanleyjev pokal. V Montrealu je ostal eno sezono, saj je v sezoni 1936/37 kot posojen igralec nastopal za New York Americanse. Americansi so ga nato naprej posodili mo\xc5\xa1tvu Boston Bruins. Svojo zadnjo sezono v ligi NHL je Shields odigral v dresu Montreal Maroons, v sezoni 1937/38._NEWLINE_Zatem je \xc5\xa1e \xc5\xa1tiri sezone igral v ligi American Hockey League, nato pa postal trener. Med drugo svetovno vojno ga je vpoklicala kanadska letalska slu\xc5\xbeba RCAF, tako da je igral za voja\xc5\xa1ko mo\xc5\xa1tvo Arnprior RCAF. Od 1946 je tudi sodil v ligi AHL, dokler ni leta 1948 dokon\xc4\x8dno zaklju\xc4\x8dil svojo pot v hokeju na ledu.'